தொண்டூர் சமணர் குகையில் தமிழ் பிராமி கல்வெட்டு
{{Infobox Historic Site
 | name = தொண்டூர் சமணர் குகை
 | native_language = தமிழ்
 | image = 
 | image_size =
 | caption = 
 | designation1 = 
 | designation1_date = 
 | designation1_number = 
 | designation1_criteria = 
 | designation1_type = மரபுசார்ந்தது
 | designation1_free1name = State Party
 | designation1_free1value = {{IND}}
 | designation1_free2name = Region
 | designation1_free2value = 
 | location = [[தொண்டூர்]], இந்தியா
 | elevation = 
 | built = 
 | architect = 
 | architecture =  
 | coordinates = {{coord|12.3511|79.4788|display=inline}}
 | locmapin = India
 | map_caption = தமிழ்நாடு, இந்தியா
 | visitation_num = 
 | visitation_year = 
 }}
 '''தொண்டூர் சமணர் குகையில் தமிழ் பிராமி கல்வெட்டு''' என்பது [[விழுப்புரம் மாவட்டம்]], வல்லம் வட்டம், [[தொண்டூர் ஊராட்சி|தொண்டூர்]] கிராமத்தையொட்டி அமைந்துள்ள பஞ்சனாப்பாடி குன்றில் உள்ள பாறையில் பொறிக்கப்பட்டுள்ள [[தமிழ்ப் பிராமி|தமிழ் பிராமி]] கல்வெட்டைக் குறிக்கும். &lt;ref name=Hindu1&quot;&gt; [https://www.thehindu.com/news/national/tamil-nadu/ban-on-illegal-blasting-and-quarrying-in-negunurpatti-and-thondur-villages-villupuram-collector/article32384248.ece Ban on illegal blasting and quarrying in Negunurpatti and Thondur villages: Villupuram Collector] The Hindu August 18, 2020&lt;/ref&gt; தொண்டூரைச் சுற்றி பெரிய பாறைகள் கொண்ட குன்றுகள் சூழ்ந்துள்ளன. இவ்வூர் வல்லத்திலிருந்து 10 கி.மீ. தொலைவிலும், [[செஞ்சி|செஞ்சியிலிருந்து]] 22 கி.மீ. தொலைவிலும், [[திண்டிவனம்|திண்டிவனத்திலிருந்து]] 34 கி.மீ. தொலைவிலும், விழுப்புரம் மாவட்டத் தலைமையகத்திலிருந்து  வடக்கு நோக்கி 51 கி.மீ தொலைவிலும் அமைந்துள்ளது. இவ்வூர் விழுப்புரம் மற்றும் [[திருவண்ணாமலை மாவட்டம்|திருவண்ணாமலை]] மாவட்டங்களுக்கான எல்லையில் அமைந்துள்ளது. &lt;ref&gt; [http://www.onefivenine.com/india/villages/Villupuram/Vallam/Thondur Thondur] Onefivenine&lt;/ref&gt;  சீயமங்கலம், தேசூர், விடல், அகலூர், மேல்சித்தாமூர் சமண மடம் ஆகிய சமணப்பதிகள் இவ்வூருக்கு அருகே அமைந்துள்ளன.
 == சமணர் படுக்கைகள் ==
 பஞ்சனாப்பாடி மலைக்குன்றில் இயற்கையான சமணர் குகைத் தளம் காணப்படுகிறது. குகைத்தளத்திற்குச் செல்வதற்காக பாறையில் படிக்கட்டுகள் செதுக்கப்பட்டுள்ளன. சமண முனிவர்கள் இங்கு வாழ்ந்ததற்கான சான்றுகள் இங்கு காணக்கிடைக்கின்றன. இங்குள்ள குகைத்தளத்தில் வழவழப்பான மூன்று கற்படுக்கைகள் தலையணைகளுடன் காணப்படுகின்றன. இவை [[சமணம்|சமண துறவிகள்]] தங்குவதற்காக பாறையில் செதுக்கப்பட்டுள்ளன.
 == கல்வெட்டு ==
 இந்த மூன்று படுக்கைகளையொட்டி கால்மாட்டிற்கு சற்று கீழே உள்ள சரிவான பாறையில் ஒரு தமிழ் பிராமி கல்வெட்டு பொறிக்கப்பட்டுள்ளது. இக்கல்வெட்டு இரண்டு வரிகள் கொண்டது. கல்வெட்டு மிகவும் தேய்ந்துள்ளாதால் சற்று தெளிவில்லாமல் காணப்படுகிறது.&lt;ref name=&quot;tamilvu&quot;&gt;[https://www.tagavalaatruppadai.in/inscriptions-detail?id=jZY9lup2kZl6TuXGlZQdjZQ6 தொண்டூர்] தமிழிணையம் தமிழர் தகவலாறறுப்படை&lt;/ref&gt;
 == கல்வெட்டு பாடம் ==
    [இ] ளங்காயிபன் ஏவ அகழ் ஊர் அறம்
    மோசி செய்த அதிட்டானம்
  
 என்பது கல்வெட்டு பாடம் ஆகும்..&lt;ref name=&quot;tamilvu&quot;/&gt;
 
 பொருள்:
 தொண்டூரை அடுத்துள்ள  அகழ் ஊரைச் சேர்ந்த அறம் மோசி, இளங்காயிபன் விடுத்த கட்டளையை ஏற்று சமணத் துறவிகளுக்கு கற்படுக்கை அமைத்த செய்தியினை இந்தத் தமிழ் பிராமி கல்வெட்டு பதிவு செய்துள்ளது. .&lt;ref name=&quot;tamilvu&quot;/&gt; காயிபன் என்ற சொல், புகழூர் மற்றும் யானைமலை சமணர் குகைகளில் பொறிக்கப்பட்டுள்ள தமிழ் பிராமி கல்வெட்டுகளில் இடம்பெற்றுள்ளன. [[புகளூர்]] தமிழ் பிராமி கல்வெட்டில் செங்காயிபன் என்ற சமணத்துறவியின் பெயர் குறிப்பிடப்பட்டுள்ளது. &lt;ref&gt;[http://www.tamilvu.org/tdb/titles_cont/inscription/html/pukalur.htm புகளூர் கல்வெட்டு] மா.பவானி கல்வெட்டியல் துறை. தமிழிணையம் தமிழர் தகவலாறறுப்படை&lt;/ref&gt; [[யானைமலை, மதுரை|யானைமலை]] தமிழ் பிராமி கல்வெட்டிலும் இப்பெயர் காணப்படுகிறது.  &quot;அத்துவாயி அரட்டக்காயிபன்&quot; என்பது ஒரு சமணத் துறவியின் பெயர். &lt;ref&gt;https://www.dinamani.com/travel/2013/apr/16/%E0%AE%8E%E0%AE%B4%E0%AE%BF%E0%AE%B2%E0%AF%8D%E0%AE%AE%E0%AE%BF%E0%AE%95%E0%AF%81-%E0%AE%AF%E0%AE%BE%E0%AE%A9%E0%AF%88-%E0%AE%AE%E0%AE%B2%E0%AF%88-663566.html எழில்மிகு யானை மலை!] தினமணி ஏப்ரல் 15, 2013&lt;/ref&gt; தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இக்கல்வெட்டில் மூன்றாவது எழுத்தாக வரும் ஙகர மெய் புள்ளி பெற்றுள்ளது. &lt;ref name=&quot;sridhar&quot;&gt; Sridhar, T. S. (2006) &quot;Tamil-Brahmi Kalvettukal&quot;, First edition, State Department of Archaeology, Chennai&lt;/ref&gt;&lt;ref&gt;[http://www.tamilvu.org/tdb/titles_cont/inscription/html/kharoshthi.htm சங்ககாலத் தமிழ் எழுத்துக்கள்] பவானி, மா. கல்வெட்டியல் துறை. தமிழிணையம்&lt;/ref&gt; கல்வெட்டின் முடிவில் மூன்று படுக்கைக் கோடுகள் ஒன்றன் கீழ் ஒன்றாகப் பொறிக்கப்பட்டுள்ளன. இக்குறியீடு மூன்று என்ற எண்ணைக் குறிப்பதாகக் கருதப்படுகிறது. இங்குள்ள மூன்று படுக்கைகளைக் குறிக்கிறதா? என்பது உறுதியாகத் தெரியவில்லை. இக்கல்வெட்டு கி.பி. மூன்றாம் நூற்றாண்டைச் சேர்ந்ததாகக் கருதப்படுகிறது. .&lt;ref name=&quot;tamilvu&quot;/&gt; [[அகலூர் ஊராட்சி|அகலூர்]] என்ற ஊர் செஞ்சி வட்டத்தில் அமைந்துள்ளது. &lt;ref&gt;[http://www.onefivenine.com/india/census/village/Viluppuram/Gingee/Agalur Agalur] Onefivenine&lt;/ref&gt;
 == பார்சுவநாதர்: 23 ஆம் சமண தீர்த்தங்கரரின் சிற்பம் ==
 
 சமணப் படுக்கை அமைந்துள்ள பாறையின் அருகே உள்ள மற்றொரு பாறையில் செதுக்கப்பட்டுள்ள புடைப்புச் சிற்பம் சமண சமயத்தைச் சேர்ந்த 23  ஆம் தீர்தங்கரான [[பார்சுவநாதர்|பார்சுவனாதரின்]] சிற்பமாகும். பார்சுவநாதர் ஐந்து தலை நாகம் அமைத்துள்ள குடையின் கீழ் அமர்ந்த நிலையில் காணப்படுகிறார். கி.பி. எட்டாம் நூற்றாண்டைச் சேர்ந்தது என்று கருதப்படும் இச்சிற்பம் இப்பகுதி மக்களின் வழிபாட்டிற்குரிய தெய்வமாகவும் திகழ்கிறது.  
 == மேலும் சில சமணர் படுக்கைகள் ==
 குகையிலிருந்து தென்பகுதியில் படிக்கட்டுகள் வழியே ஏறிச்சென்றால், சமணத் துறவிகளுக்காக வெட்டப்பட்ட ஐந்து கற்படுக்கைகளை மற்றொரு குகைத்தளத்தில் காணலாம்.  குன்றின் உச்சியில் மேலும் இரண்டு கற்படுக்கைகள் அமைக்கப்-பட்டுள்ளன
 == மேற்கோள்கள் ==
 
 [[பகுப்பு:சமணக் கோயில்கள்]]
 [[பகுப்பு:தமிழ் பிராமிக் கல்வெட்டுகள்]]
 [[பகுப்பு:சமணம்]]
 [[பகுப்பு:தமிழ்நாட்டின் வரலாற்றுச் சிறப்பு இடங்கள்]]